**RAZPIS TEKMOVANJA V ZNANJU ANGLEŠKEGA JEZIKA**

**ZA DIJAKE 2. LETNIKOV SREDNJIH ŠOL 2024/2025**

Spoštovane kolegice in kolegi!

Pred vami so informacije o tekmovanju v znanju angleškega jezika za **dijake** **2. letnikov** za šolsko leto 2024/2025.

Dijaki lahko tekmujejo v štirih kategorijah:

**A** tekmovalci drugega letnika, ki se učijo angleščino kot prvi tuji jezik (šesto leto učenja) in obiskujejo katerokoli gimnazijo, ki se zaključi s splošno maturo, ter evropski oddelki

**B** tekmovalci drugega letnika, ki se učijo angleščino kot prvi tuji jezik (šesto leto učenja) in obiskujejo katerokoli 4-letno strokovno šolo, ki se zaključi s poklicno maturo ter tekmovalci drugega ali tretjega letnika triletnih poklicnih šol

**C** tekmovalci drugega letnika, ki so več kot eno leto bivali na angleško govorečem področju in tisti, ki so v oddelkih mednarodne mature

**D** tekmovalci drugega letnika, ki se učijo angleščino kot drugi tuji jezik (drugo leto učenja) in obiskujejo katerokoli gimnazijo, ki se zaključi s splošno maturo oz. 4-letno strokovno šolo, ki se zaključi s poklicno maturo

Dijaki naj v **skupini od 3 do 5 dijakov** posnamejo kratki film v angleškem jeziku.
Letošnja tematika oziroma naslov je **»A MILLION FORMS OF ART**«, žanr pa **INTERVIEW WITH (AN) ARTIST(S)**. [[1]](#footnote-1)
**Dijaki naj svojemu prispevku dajo svoj izviren naslov.**

**POMEMBNO: Dijaki naj v odjavni špici zapišejo, da je video nastal kot »ENTRY FOR IATEFL SLOVENIA« in dodajo logo društva.** (Prispevek v vsakem primeru ostane intelektualna last tekmovalcev.)

Spodaj je zapisanih 10 besed, ki jihmorajo dijaki smiselno uporabiti v svojih prispevkih:

KATEGORIJA A/C:

|  |
| --- |
| ***ATROCITY (N), AMBIGUITY (N), SONDER (N), UNVEIL (V), LEVITATE (V), DISCOMBOBULATE (V), COLOSSAL (ADJ), INTEGRAL (ADJ), INDISPENSABLE (ADJ), AWE-INSPIRINGLY(ADV)*** |

KATEGORIJA B/D:

|  |
| --- |
| ***DOOMSCROLLING (N), MOVEMENT (N), RIZZ (N), UNFOLD (V), AMAZE (V), OVERSHADOW (V), STAGGERING (ADJ), INDISPENSABLE (ADJ), INFAMOUS (ADJ), BOLDLY(ADV)*** |

Predpisana dolžina prispevka je **3 minute (brez** uvodne in odjavne špice!).

Kriteriji pri izbiri najboljše skupine (tako na šolski kot na državni ravni) so naslednji: pravilnost in ustvarjalnost rabe podanih besed, jezik, izgovorjava**,** splošni vtis in tehnična izvedba (uvodna in odjavna špica, kvaliteta posnetka, časovna omejitev, prehodi med scenami in spremljevalna glasba/zvok). Kriteriji so podrobneje opredeljeni v dokumentu, ki je objavljen na spletni strani IATEFL Slovenia.

Na šolskem tekmovanju, ki ga izvedete sami po zgoraj omenjenih kriterijih najkasneje do **9. 12. 2024**, izberete **največ** **sedem** skupin, ki jih prijavite na državno tekmovanje najkasneje do **10. 2. 2025**.

**Način pošiljanja dokumentov in posnetov**

Prosimo, da vse potrebne dokumente, naštete spodaj, shranite v **ENI mapi** (ime mape: **IME ŠOLE\_KATEGORIJA A/B/C/D**) naložite na **Google drive** in delite na naslov **tekmovanje.srednjesolci@iatefl.si**.

* scenarij/besedilo v tiskani obliki (besedilo naj ima **naslovnico**, na katero zapišite: ime šole, izvirni naslov prispevka, kategorijo, v kateri dijaki tekmujejo, imena dijakov in dijakinj, ime mentorja/mentorice; **predpisane besede naj bodo v samem besedilu zapisane** **KREPKO**)
* izpolnjeno prijavo (**PRILOGA 1**) – podatke vpišite elektronsko, imena in priimke dijakov in dijakinj ter mentorjev in mentoric z velikimi tiskanimi črkami
* izpolnjeno izjavo (**PRILOGA 2**) – skenirano
* potrdilo o plačilu prijavnine (glej navodila spodaj!) - skenirano
* **Video posnetke naslovite na naslednji način:**

**IZVIRNI NASLOV POSNETKA\_IME ŠOLE\_KATEGORIJA A/B/C/D.**

Zbrane posnetke bo ocenjevalna komisija, ki jo določi IATEFL Slovenia, pregledala, ocenila in v predpisanem času (določeno s Pravilnikom o tekmovanju) javno objavila rezultate na spletni strani IATEFL Slovenia. Učitelji mentorji bodo prejeli potrdila o mentorstvu, najboljše skupine pa priznanja in nagrade.

***Pravilnik o tekmovanju srednješolcev v znanju angleščine*** ***(drugi letnik),*** ki to tekmovanje natančno ureja, je objavljen na spletni strani IATEFL Slovenia in prosimo, da si ga podrobneje pogledate.

**FINANČNI POGOJI**

Izhodiščna prijavnina za posamezno skupino znaša **20 €**. Prijavnina s popustom za skupino znaša **15 €** in velja za šole, ki so bodisi institucionalne članice društva IATEFL Slovenia bodisi so mentorji dijakov individualni člani društva.

**POMEMBNO**:

Prosimo, da najkasneje do **9. 12. 2024** preko obrazca **Google forms** sporočite podatke za izdajo računa za prijavnino. Povezava do obrazca:

<https://forms.gle/mqaCaN8BSHrGnTNc9>

Prosimo, da seznanite dijake, da bodo njihova imena in rezultati v primeru zlatega priznanja objavljeni na spletni strani društva in v njegovem glasilu. V primeru nestrinjanja z objavo na tekmovanju ni mogoče sodelovati. O seznanjenju in strinjanju z objavo dijaki jamčijo s podpisom na priloženi izjavi.

Za kakršnekoli dodatne informacije smo vam na voljo na elektronskem naslovu koordinatorke tekmovanja Jasne Šebez (jasna.sebez@iatefl.si).

Veselimo se vašega sodelovanja in vas lepo pozdravljamo.

Jasna Šebez Barbara Lukač Patarčec koordinatorka tekmovanja predsednica društva



Ljubljana, 28. avgust 2024

1. Dijaki naj se osredotočijo na tematiko različnih oblik (po)ustvarjanja umetnosti in temu, kaj njim predstavlja umetnost oziroma kako si jo sami zamišljajo. Pazijo naj, da bo prispevek ustrezal žanru intervjuja in da filmček ne bo preveč statičen. Prav tako naj bodo previdni pri dodajanju glasu v ozadju, saj morajo vsi dijaki z govorjenim besedilom nastopiti tudi PRED kamero z pretežno enako minutažo. [↑](#footnote-ref-1)